open-index/open-wikipedia-markdown huggingface dataset:
Сегунда лига (Португалија)

**Сегунда лига** — второто највисоко ниво во португалскиот фудбалски лигашки систем, зад Примеира лига. На крајот од секоја сезона, најдобро пласираните екипи изборуваат промоција во Примеира лига, додека најслабо рангираните испаѓаат во третото ниво Кампеонато де Португал до 2020 година и новоформираната Терсеира лига почнувајќи од 2021.

ЛигаПро е основана во 1990 година како **Сегунда Дивисао**. Во 1999 година името на лигата било променето во **Сегунда лига**, и под тоа име лигата била позната сè до 2016 година, со исклучок на 2005 и 2012 година кога истата го носела името **Лига де Онра**. Од 2016 година го носела името ЛигаПро се до сезоната 2020-2021, кога било вратено старото име Сегунда лига, но поради спонзорски причини позната е и како **Лига Португал 2**.

Почнувајќи од сезоната 2018-2019, во ЛигаПро се натпреваруваат 18 клубови, вклучувајќи ги и резервните екипи на некој екипи од Примеира лига.

Најуспешна екипа е Пасош де Фереира со 4 освоени титули.

## Надворешни врски
*Матична страна (на португалски)

Категорија:Фудбалот во Португалија
Португалија
Автопортрет со беретка и свртена јака (Рембрант)

*** Автопортрет со беретка и свртена јакна *** е дело од  1659 масло на платно, изработено од холандскиот сликар  Рембрант, една од над 40 негови  автопортрети на Рембрант. 

Суптилнаи со темни драматични длабочини ,дело во кое може да се видат „стресовите и оптоварувањата на животот составен од креативни триумфи и лични и финансиски пресврти“..

Сликата е едно од неповторливите ремек – дела во историјата на уметноста и на творештвото воопшто.

Со длабоки богати колористички тонови,Рембрант , доловува богата психологија, поглед во кој се забележуваат суштинските прашања на постоењето и на опстанокот на цивилизацијата .

## Наводи

## Надворешни врски

*  Rembrandt 

*  Rembrandt
Self Portrait with Beret and Turned-Up Collar (right) 

Категорија:Слики од Рембрант
Категорија:Холандска уметност
Автопортрет (Рембрант, Алтман)

*** Автопортрет *** од  1660 година е слика масло на платно, изработено од холандскиот сликар  Рембрант, една од над 40 негови  автопортрети на Рембрант.

Насликана била кога уметникот имал педесет и четири години, годините се видливи врз збрчканото лице но најмногу во меланхолијата на неговиот поглед..
Тоа бил период на поголема  на вознемиреност во неговиот живот. Бил прогласен за банкрот. Тој ја изнесол својата богата  колекција на уметнички дела на аукција а самиот бил напуштен од неговите ученици и неговите пријатели, без свое ателје во кое би можел да го постави својот штафелај.

Портретот е дело дело на зрели години, кога тој ги ја открил  целата вештина и ресурси на целиот живот и неговото создавање. 
Подигнувањето на веѓите што му го збрчкале  челото било  каприциозно нетрпение, но искрата во неговите очи го негира поразот. 
Устата е нацртана и ознаката на незаслужено занемарување е очигледна во предвремените брчки, но одредена весела гордост . 
Иако овој голем уметник живеел неколку години подолго од сликата, тие биле години на мизерија атој насликал само уште едно одлично дело „Синдикатите во салата за облека“, сега во музејот Рикс во Амстердам. 
Неговата голема репутација претрпела  речиси целосно затемнување, иако денес тој е веројатно најзначајниот  сликар што некогаш живеел.

Сепак, тој никогаш не ја изгуби својата храброст и, како што го гледаме на овој портрет, тој храбро се позиционира  како да е во спротивност на злата што го зафатло. 
Оваа е слика резиме -  ако во претходните дела бил сликарот Рембрант  сега е човекот Рембрант; бидејќи само така сигурно ги гледале сограѓаните и  соседите во вознемирувачката 1660 година.

## Наводи

## Надворешни врски

* /  Self-Portrait (Rembrandt Altman)
* Self-Portrait

Категорија:Слики од Рембрант
Категорија:Холандска уметност
Автопортрет како Зевксис кој се смее (Рембрант)

*** Автопортрет како [[Зевксис]] кој се смее *** од  1662 година е еден од над 40 насликани автопортрети на Рембрант.

Насликана од 1662 година од холандскиот уметник Рембрант сега се наоѓа во музејот Валраф-Ричарц во Келн.

Рембрант ван Рајн насликал повеќе од 90 автопортрети, од младост до старост. Автопортретот во вид  на Зевксис  е еден од последните, насликан само шест години пред неговата смрт, во 1669 година на возраст од околу 57 години. Дури и денес, тој останува енигматичен и многу различен од другите автопортрети од неговата старост.

Снимката со Х-зраци покажала дека во првата верзија, сликарот не се смеел, туку само неодредено и ненаметливо таинствено се смешкал.

## Наводи

## Библиографија
* Екехард Меј:Автопортрет на Рембрант како Зеуксис“. Гебр. Ман Верлаг, Берлин 2002 година; 
* Фриц Ерпел: „Автопортретите Рембрант“ Хеншелверлаг, Берлин 1967 година

## Надворешни врски
* Night Watch Replica v Canajoharie Library and Art Gallery

Категорија:Слики од Рембрант
Категорија:Холандска уметност
Блудниот син во бордел

**Блудниот син во бордел**, **Блудниот син во таверна** или **Рембрант и Саскија во параболата за блудниот син** — славно ремек-дело на барокниот сликар Рембрант ван Рајн од 1637 година. Се наоѓа во Галеријата на старите мајстори во Дрезден. Ова е единствената слика на која е тој со сопругата Саскија.

## Опис
На сликата, Рембрант е во улогата на блудниот син, кој ги троши своите пари на проститутки и е елегантно облечен со меч и капа со пердув, кревајќи чаша вино високо. Саскија му седи на колено, неговата сакана сопруга исто така облечена во скапа облека. На масата има јадење со паун, што е симбол на гордост.

## Историја
Во 1749 година сликата била купена за изборниот кнез на Саксонија Август III (Фридрих Август Втори). За време на Втората светска војна, сликата, заедно со другите слики од галеријата, била извадена од галеријата во Дрезден, со што се избегнало разорното бомбардирање на Дрезден во февруари 1945 година. По завршувањето на војната, била извезена во Москва заедно со другите слики од галеријата и била вратен во Германската Демократска Република во 1955 година со одлука на советската влада.

## Наводи

## Поврзано
* Барокна уметност
* Парабола за блудниот син

## Надворешни врски
* The painting  in the State Art Gallery in Dresden
* Rembrandt, Self-Portrait with Saskia (The Prodigal Son), ColourLex

Категорија:Слики од Рембрант
Категорија:Холандска уметност
Категорија:Уметнички слики од 1630-тите
Категорија:Слики од Галеријата на старите мајстори
Сергие Михајлов

**Сергие Михајлов**, (Харков, 1885 – Штип, 19 септември 1975) – музички педагог и композитор. Музика учел во родниот град кај чешкиот композитор и пијанист Алојз Јиранек. Наскоро по Октомвриската револуција доаѓа во Македонија (1921), најпрвин во Кавадарци, а потоа во Гевгелија, каде што за три години развива плодна музичка дејност. Таму ја пишува операта-бајка „Ружанка“, изведена со успех во тоа место и во околните градови. Потоа заминува во Штип (1924), каде што станува професор во Гимназијата. Во текот на идните педесет години ги поставува темелите на севкупниот музички живот во тој град. Во соработка со проф. Д. Будимировиќ, директор на Аматерскиот театар, со голем успех го подготвува изведувањето на неколку оперски дела во целосна или во скратена верзија („Палјачи“, „Севилскиот бербер“, „Фауст“, „Мамзел Нитуш„ и др.), со сопствена пијано-придружба. Во повоениот период, Михајлов целосно му се посветува на музичкото школство, како раководител на основното, потоа и на средното музичко училиште. Неговите многубројни композиции од инструктивен карактер за сите оркестарски инструменти, камерни дела и пригодни сценски реализации, наидоа на широка примена во музицирањето на учениците. Многу од неговите воспитаници го продолжија школувањето на високите музички институции и се афирмираа како истакнати музичари.

## Наводи

Категорија:Украински композитори
Презвитер Козма

мини|Страна од проповедта на свештеникот Козма против еретиците
**Презвитер Козма** е црковен писател од X век. Ги напишал беседите „Беседа против богомилите“ и „За монасите“.

## Прва беседа
Во првата раскажува за учењето на Поп Богомил и за неговите следбеници, така, расправајќи се со нив, тој се обидува да ги критикува нивните ставови и однесувањe и да докаже дека тоа во никој случај не го одобрува Бог.

Ги критикува за непочитувањето на иконите, крстот, реликвиите на светците, од разни причини, за нивниот нападен и непријателски став кон богатите, власта и црквата, како и кон нивните верни слуги, и за тоа што ги учат сиромашните членови на општеството да не се потчинуваат на господарите и слично.

## Втора беседа
Во втората тој го критикува тој дел од тогашниот монашки слој во бугарското општество, кој дејствувал и живеел на начини што тој лично ги смета за развратни или недоволно побожни.

Неговата концепција за тоа како треба да живеат монасите, т.е. дека не треба да ги занемаруваат своите монашки завети за пост, постојана молитва и сексуална воздржаност, мора да бидат споделени од официјалните власти во Бугарија, бидејќи Презвитер Козма бил писател на дворот на царот Петар I, како и од целиот народ што живеел во бугарската држава, за што сведочи појавата и брзото ширење на богомилството во средновековната бугарска држава.

## За танците
Во ракопис од 10 век се споменува дека обичните луѓе играат и пеат со харфи и сакаат игри и спектакли. Оваа љубов на луѓето кон игри и песни е толку голема што предизвикува укор од свештенството. Презвитер Козма, како бранител на христијанството, му се спротивставува на народот и особено против игрите и песните, прогласувајќи ги за „демонски“.

Никифор Григора – римскиот писател и научник, забележува во својот документ дека македонскиот народ продолжува да шири и сака народни песни и игри, и покрај борбата на црквата. Во 1325-1326 година тој го обиколил македонскиот регион околу Струмица и рекол дека младите мажи и жени откако ја напуштиле црквата се собрале да пеат и да танцуваат.

## Наводи
* Попруженко, М. Козма Пресвитер. Болгарский писатель X века (Български старини, XII). София, 1936

## Надворешни врски
* [Научете повеќе за Презвитер Козма од книгите во свод каталог НАБИС](http://primo3.nalis.bg:1701/primo_library/libweb/action/search.do?dscnt=0&vl(1UI0)=contains&scp.scps=scope%3A%28ALL%29&vl(28101403UI1)=all_items&frbg=&tab=default_tab&dstmp=1391448061113&srt=rank&vl(12610808UI0)=any&ct=search&mode=Basic&dum=true&tb=t&indx=1&vl(freeText0)=%D0%9F%D1%80%D0%B5%D0%B7%D0%B2%D0%B8%D1%82%D0%B5%D1%80+%D0%9A%D0%BE%D0%B7%D0%BC%D0%B0&fn=search&vid=NALIS_VIEW)

Категорија:Бугарска книжевност
Летопис

**Летопис** или **хроника** — историски жанр на сесловенска книжевност, кој претставува временски, повеќе или помалку детален запис за историски настани. Записот за настани секоја година одделно, во летописите обично започнува со зборовите: „Летоска…“ или „Во лето ...“ (т.е. „Годин… (те и те)“), од каде што е името — летопис. Вештината за пишување на летопис е од Римската Империја во средновековниот период, аналогно на летописите, постоеле хроники, а во Западна Европа — анали.

Летописите се зачувани најмногу во таканаречените „списоци“ од XIV до XVIII век. Списокот значи „препишување“ од друг извор, па затоа доаѓаме до заклучок дека хрониките се всушност — збирки, и дека нивните први извори не стигнале до нас.

Руските летописи се зачувани во многу списи. Најстари се летописите на монахот Лаврентиј (Лаврентијевски летопис, судејќи според годината 1377) и Ипатијевски летопис од XIV век (именуван по манастирот Ипатијевски во близина на градот Кострома, каде се чувал). Но, тие се засноваат на постар свод од почетокот на XIV век. Оваа хроника, позната како „Приказната за изминатите години“, е првата хиерографија во Киев.

Летописите се пишувале во многу градови. Новогород, Псковски летопис... Летописните сводови биле составени и во московската епоха на руската историја (Воскресение и летопис на Никонов). Таканаречената „Императорска книга“ се однесува на управувањето со државата на Иван Грозни.

Имало и литвански (белоруски) летопис, како и козачки летопис, кои главно се однесуваат на епохата на Богдан Кмелницки.

## Литература
* Собрани руски летописи, т. 1—31, Санкт Петербург. М. — Л., 1841—1968;
* *Алексеј Александрович Шахматов*, Обозрение русских Летописных Сводов XIV‒XVI вв. (превод: Преглед на руските летописни богатства XIV‒XVI век), М. — Л., 1938;
* Историја на летописањето XI — XVIII век, Москва, 1969;
* Руски летописи и нивното културно-историско значење, Д. С. Лихачов, М. — Л., 1947;
* 

Категорија:Историски извори
Невма

[мини|300п|Извадок од [Кирија|„Kýrie Eléison“ XI (Orbis Factor) од *Liber Usualis*.]]
**Невма** или **невматска нотација** е основниот елемент на западните и источните системи за музичка нотација пред да се измисли петолиниската нотација.

Најраните невми се запишувале како формообразувачки знаци (модулации) кои укажуваат на општата форма, но и точните ноти или ритми што треба да се пеат. Подоцнежните измени вклучуваат употреба на „зголемени невми“ кои ја покажуваат релативната висина на тоновите помеѓу невмите со создавање на „четири линиско“ нотирање. Невмите генерално не означуваат ритам, па дополнителни симболи понекогаш се додадени на невмите за да се означи промена во артикулацијата, времетраењето или темпото. Невматската нотација подоцна била користена во средновековната музика за да укаже на одредени шеми на ритам наречени ритмички модуси, за на крајот да еволуира во модерна музичка нотација. Невматската нотација останува стандардна во современите изданија на црковно пеење без инструментална придружба или просто пеење (од француски „plainchant“).

## Етимологија
Зборот „neume“ потекнува од латински „pneuma“ или „neuma“, кое што пак потекнува од старо грчки „πνεῦμα“ („здив“) или „νεῦμα“ („знак“).

## Рана историја
Иако пеењето веројатно се користело уште од најраните денови на црквата, со векови се пренесувало само усно.

Најраните познати системи кои вклучуваат невми се од арамејско потекло и биле користени за бележење на модулациите во квазиемеличкото мелодиско рецитирање на христијанските свети списи. Како такви, тие функционално наликуваат на сличен систем што се користи за нотација на рецитирање на Куранот, светата книга на исламот. Овој ран систем бил наречен екфонетска нотација, од грчки „ἐκφώνησις“, што значи квазимелодично рецитирање на текст.

Во IX век, невмите почнале да стануваат стенографски помагала за правилно мелодично рецитирање на пеењето. Распространето гледиште е дека невматската нотација за прв пат била развиена во Источното Римско Царство. Ова изгледа веродостојно со оглед на добро документираниот врв на музичката композиција и културна активност во поголемите градови на империјата (сега региони на јужна Турција, Сирија, Либан и Израел) во тоа време. Корпусот на постоечката византиска музика во ракопис и печатена форма е далеку поголем од оној на грегоријанското пеење (грегоријански напев), делумно поради фактот што невмите опаднале со користење на западот, со подемот на модерната нотација, а со тоа и новите техники на полифонa музика. Источната традиција на грчката православна црковна музика и реформираната невматска нотација се користи до денес.

Во принцип, словенските невми („Знаменско пеење“) се потешки за дешифрирање и транскрипција од византиските или грегоријанските невми. Се користеле ексклузивно од руската православна црква.

## Наводи

Категорија:Христијанска музика
Категорија:Музичка нотација
Основна теорема

Во математиката, **основната теорема** на полето е теорема за која се смета дека е најцентрална и најважна за тоа поле. Како такво, нејзиното именување не мора да се заснова на тешкотијата на нејзините докази или колку често се користи.

На пример, основната теорема на анализата ја дава врската помеѓу диференцијалниот интеграл и интегралното сметање, кои се две различни гранки на сметањето што претходно не биле очигледно поврзани. Од друга страна, да се биде „фундаментален“ не мора да значи дека тоа е најосновниот резултат. На пример, доказ за основната теорема на аритметиката е резултатот на Лема Евклида, што за возврат бара идентитет на Безут .

Имињата се претежно традиционални, така што на пример *основната теорема на аритметиката* е основна во она што сега би се нарекувало теорија на броеви .

## Наводи
Апензен (општинска заедница)

мини|Авионски поглед кон Апензен
**Апензен** () — општинска заедница во округот Штаде, во сојузната покраина Долна Саксонија, Германија. Нејзино седиште е селото Апензен.

Општинската заедница Апензен се состои од следниве општини:

# Апензен
# Бекдорф
# Зауензик

Категорија:Општински заедници во Долна Саксонија
Зауензик

**Зауензик** (; долногермански: *Sounsiek*) — општина во округот Штаде, во сојузната покраина Долна Саксонија, Германија.

## Географија
### Местоположба

Во општината се наоѓа Литберг, највисоката точка во округот Штаде. Има височина од 65 метри и е прогласено за заштитена зона.

### Соседни општини

На север општината Зауензик се граничи со општините Бекдорф и Апензен. На запад се граничи со општините Алерштет и Харзефелд. На исток се граничи со општини од округот Харбург, како Регесбостел и Халфесбостел. На југ се граничи со општините од округот Ротенбург, како Вонсте и Фирден.

### Општински единици

Зауензик се состои од три места. Покрај главното место Зауензик, кон кого припаѓаат и Лее, Бреденхорн и Бокхорст, во општините влегуваат и местата Вигерзен и Ревенае-Камербуш.

## Наводи

## Надворешни врски

Категорија:Штаде (округ)
Бекдорф (Долна Саксонија)

**Бекдорф** (; долногермански: *Beekdörp*) — општина во округот Штаде, во сојузната покраина Долна Саксонија, Германија.

## Географија
### Местоположба

Бекдорф се наоѓа на потокот Голдбах, притока на реката Есте, околу 8 километри јужно од областа Алтес Ланд.

### Општински единици

Покрај главното место, во општината влегуваат уште две други места: Голдбек и Ниндорф.

## Наводи

## Надворешни врски

Категорија:Штаде (округ)
Апензен

**Апензен** (; долногермански: *Obbens*) — општина во округот Штаде, во сојузната покраина Долна Саксонија, Германија.

Општината претставува административно седиште на истоимената општинска заедница.

## Географија
### Соседни општини

На југ општината се граничи со општините Бекдорф и Зауензик. На североисток се наоѓа градот Букстехуде. На запад се граничи со општината Харзефелд.

### Општински единици

Општината Апензен се состои од главното истоимено место и местото Грундолдендорф.

## Наводи

## Надворешни врски

* Официјално мрежно место 

Категорија:Штаде (округ)
Стеван Шијачки

**Стеван Шијачки** ( во  —  во ) — српски хорски диригент и композитор.

## Животопис

Музичко образование оформува во Српската музичка школа во Белград. Меѓу двете светски војни, како наставник по музика и хорски раководител, работи во повеќе градови на тогашното кралство. Во Македонија, дејствува во Скопје и во Велес како хорски диригент и како музички соработник во Народниот театар во Скопје. Неговото најистакнато хорско дело е циклусот „*Кратовски песни*“.

## Наводи

Категорија:Српски хорски диригенти
Категорија:Српски композитори
Гринова теорема

Во математиката, **Гриновата теорема** го дава односот меѓу криволинискиот интеграл околу проста затворена крива *C* и двојниот интеграл над областа *D* ограничена со *C*. Тоа е специјален дводимензионален случај на поопштата Стоксова теорема, а името го добила по британскиот научник Џорџ Грин.

Нека *C* е позитивно ориентирана, дел по дел регуларна, проста затворена крива во рамнина и нека *D*е област ограничена со кривата *C*. Ако *L* и *M* имаат непрекинати парцијални изводи на отворената област која го содржи *D*, тогаш

:\int_{C} L\, dx + M\, dy = \iint_{D} \left(\frac{\partial M}{\partial x} - \frac{\partial L}{\partial y}\right)\, dA

при што интегрирањето оди спротивно од стрелките на часовникот.
Понекогаш се црта крукче на симболот за интеграл (\oint_{C}) за да се означи дека кривата *C* е затворена. За позитивна ориентација, на ова крукче може да се нацрта стрелка во спротивна насока од стрелките на часовникот.

## Доказ кога ''D'' е проста област
мини|десно|300п|Ако D е проста област чии граници се состојат од кривите ''C''<sub>1</sub>, ''C''<sub>2</sub>, ''C''<sub>3</sub>, ''C''<sub>4</sub>, може да се демонстрира Гриновата теорема.
Следи доказ на теоремата за поедноставена област D, област тип I каде C2 и C4 се вертикални линии. Сличен доказ постои кога D е област тип II, каде  C1 и C3 се хоризонтални линии.

Ако може да се покаже дека исказите

:\int_{C} L\, dx = \iint_{D} \left(- \frac{\partial L}{\partial y}\right)\, dA\qquad\mathrm{(1)}

и

:\int_{C} M\, dy = \iint_{D} \left(\frac{\partial M}{\partial x}\right)\, dA\qquad\mathrm{(2)}

се точни, тогаш може да се докаже Гриновата теорем во првиот случај.

Област тип I, D на сликата десно, дефинирана со:

:D = \{(x,y)|a\le x\le b, g_1(x) \le y \le g_2(x)\}

каде *g*1}- и -{*g*2 се непрекинати функци. Нека се пресмета двојниот интегра од (1):

:

*C* може да се запише како унија на четири криви: *C*1, *C*2, *C*3, *C*4.

Кај C1, се користат параметарските равенки: *x* = *x*, *y* = *g*1(*x*), *a* ≤ *x* ≤ *b*. Тогаш

:\int_{C_1} L(x,y)\, dx = \int_a^b \Big\{L[x,g_1(x)]\Big\}\, dx

Кај *C*3, се користат параметерските равенки: *x* = *x*, *y* = *g*2(*x*), *a* ≤ *x* ≤ *b*. Тогаш

:   \int_{C_3} L(x,y)\, dx = -\int_{-C_3} L(x,y)\, dx = - \int_a^b [L(x,g_2(x))]\, dx

Интегралот над *C*3 се негира, бидејќи оди во негативна наоска од *b* до *a*, бидејќи *C* е позитивно ориентирана (во насока спротивна од стрелките на часовникот). На *C*2 и *C*4, *-{x}-* останува константно, што значи дека

: \int_{C_4} L(x,y)\, dx = \int_{C_2} L(x,y)\, dx = 0

Затоа,

:

Со комбинирање на (3) се (4), се добива (1). На сличан начин се добива и (2).

## Поврзано
* Стоксова теорема
* Криволиниски интеграл

## Надворешни врски

* ''Mathworld''
* Флеш демонстрација на Гриновата теорема

Категорија:Математички теореми
Категорија:Математичка анализа
Базен (филм од 1969)

**Базен** (француски: *La Piscine*) - француско-италијански филм од 1969 година, во режија на Жак Дере (Jacques Deray), кој е и автор на сценариото, заедно со Жан-Клод Кариер (Jean-Claude Carrière). Главните улоги ги играат: Ален Делон, Џејн Биркин, Роми Шнајдер, Морис Роне и Пол Кроше.

## Синoпсис
Маријана (ја игра Шнајдер) и Жан-Пол (го игра Делон) го минуваат одморот во една вила на Азурниот брег. Нив ги посетува музичкиот продуцент Хари Лание (го игра Роне), кој е близок пријател на Жан-Пол, а во минатото бил љубовник на Маријана. Хари го придружува и неговата убава ќерка Пенелопа (ја игра Биркин) која со својата младост и убавина веднаш го привлекува Жан-Пол. Утредента, Хари носи голема група пријатели и организира забава во вилата. За време на забавата, Хари и Маријана воспоставуваат блиски односи, а Жан-Пол се зближува со Пенелопа. Подоцна, користејќи го отсуството на Маријана и Хари, кои одат да пазарат во блискиот град, Жан-Пол и Пенелопа одат заедно на плажа. Вечерта, Маријана и Пенелопа заспиваат, а пијаниот Хари започнува остра кавга со Жан-Клод. Притоа, Хари случајно паѓа во базенот и бара помош од Жан-Клод, кој не му дозволува да излезе надвор, а потоа го потопува и Хари умира. Тогаш, Жан-Клод го соблекува и му облекува нова облека. По погребот на Хари, Жан-Клод отворено ѝ кажува на Маријана дека сака да ја прекине врската со неа поради Пенелопа. Но, тогаш, во вилата доѓа полицискиот инспектор Левек (го игра Кроше), кој се сомнева дека смртта на Хари не е случајна, туку дека се работи за убиство. Исплашениот Жан-Клод ѝ признава на Маријана дека тој е убиецот, но таа не го предава, па така полицијата го затвора случајот. Потоа, Маријана ја испраќа Пенелопа на аеродромот, а таа и Жан-Клод се подготвуваат посебно да ја напуштат вилата. Сепак, на крајот од филмот, тие се повторно заедно.

## Наводи

Категорија:Француски филмови
Категорија:Италијански филмови
Категорија:Филмови на француски јазик
Категорија:Филмови од 1969 година
Категорија:Филмови поврзани со убиства
Категорија:Филмови чие дејствие се одвива во Франција
Категорија:Филмови на Жак Дере
Категорија:Филмови со Ален Делон
Категорија:Филмови со Џејн Биркин
Категорија:Филмови со Роми Шнајдер
Категорија:Филмови со Морис Роне
Категорија:Филмови со Пол Кроше
Дела 3

**Дела 3** — третата глава на Делата на светите апостоли во Новиот завет. Книгата што ја содржи оваа глава е анонимна, но ранохристијанска традиција потврдува дека Лука ја составил оваа книга, како и Евангелието според Лука. Оваа глава ги запишува настаните на исцелување на инвалидно лице од апостолите Св. Петар и Св. Јован Богослов. 
[мини|350x350пкс| Од работилницата на [Рафаел, „Исцелување на сакатиот“ ]]

## Текст
Оригиналниот текст е напишан на коине и е поделен на 26 стихови.

Некои рани ракописи што содржат текст од оваа глава се:

** Папирус 91 (3 век, останати страници 30–37; 46–47)
** Ватикански ракопис (325-350 година од н.е.)
** Синајски ракопис (330–360 година)
** Безин ракопис (околу 400 година)
** Александриски ракопис (400-440 година)
** Ефремов ракопис (околу 450 година; постојни стихови 3–26)
** Лодов ракопис (550 година)

## Исцелување на сакатиот (3:1–10)
Овој дел дава еден детален пример за претходната белешка на Лука дека апостолите имаат моќ да прават чуда“ 

### Стих 2

: Тогаш донесоа еден човек, сакат од раѓањето. Него го поставуваа секој ден пред портата на храмот, наречена Красна, за да проси милостина од оние што влегуваа во храмот

### Стих 6

: *Но Петар му рече: „Немам ни сребро ни злато, а што имам тоа ти го давам: во името на Исус Христос Назареќанецот, оди!“.* 

## Петар му се обраќа на народот (3:11–26)
Овие стихови го запишуваат вториот говор на Петар (по Дела 2 ), кој се однесува на истите две прашања како и неговото прво: „Што значи ова?“ (2:12) и „Што да правиме?“ (2:37). 

### Стих 17

: *„А сега, браќа, знам дека вие како и вашите началници го направивте тоа од незнаење“.*

* „Незнаење“: ова се вели како еден од „олеснителните фактори“ за отфрлање на Месијата; грешка и на толпата (кои Петар ги нарекуваше „браќа“) и на владетелите. 

### Стихови 22–23

: *22 Зашто Мојсеј беше рекол: „Господ Бог ќе ви издигне од вашите браќа Пророк како мене, бидете Му послушни во сè што ќе ви рече!“ 23 „А секоја душа, која не ќе Го послуша тој Пророк, ќе биде истребена од народот.“*

### Стих 26

: *„Бог првин вам ви Го подигна Својот Слуга и ви Го испрати за да ве благослови, со тоа што секого од вас ќе го одврати од вашите беззаконија“.*

* „Првин вам“: Понудата за благослов од Бога е универзална, но најпрво се нуди на израелскиот народ; ова е исто така порака на Павле

## Наводи

3
Стјуартова теорема

мини|270px|''(Слика 1) Со помош на Стјуартовата теорема може да се изрази должината d преку должините a, b, c, n и m.''
Во геометријата, **Стјуартовата теорема** укажува на односот на должините на страните на триаголник и должините на отсечките со една крајна точка на странат ана триаголникот, а другата во темето на спротивната страна (слика 1). Именувана е во чест на шкотскиот математичар Метју Стјуарт ( околу 1717/1719 - 23 јануари 1785) кој ја докажал оваа теорема во 1749 година. Стјуартовата теорема наложува дека:

:AP^2=\frac{BP}{BC} AC^2 + \frac{CP}{BC} AB^2-BP  · CP\,

## Доказ преку тригонометрија

Теоремата може да се докаже на следниот начин:

Нека θ е аголот меѓу *m* и *d*, и θ′ аголот меѓу *n* и *d*. Тогаш θ′ е суплементен на аголот θ па cos θ′ = −cos θ. Според косинусната теорема за агли θ и θ′
:
\begin{align}
c^2 &= m^2 + d^2 - 2dm\cos\theta \\
b^2  &= n^2 + d^2 - 2dn\cos\theta' \\
&= n^2 + d^2 + 2dn\cos\theta.\, \end{align}


Првата равенка се множи со n, втората со m, и се собираат за да се скрати cos θ, па се добива
:
\begin{align}
&b^2m + c^2n \\
&= nm^2 + n^2m + (m+n)d^2 \\
&= (m+n)(mn + d^2) \\
&= a(mn + d^2) \\
\end{align}


Со средување се добива првобитниот облик: 
:AP^2=\frac{BP}{BC} AC^2 + \frac{CP}{BC} AB^2-BP  · CP\,

## Поврзано
* Триаголник
* Тежишна линија

## Наводи

## Литература
* 

Категорија:Евклидова геометрија
Категорија:Триаголници
Категорија:Планиметриски теореми
Категорија:Планиметрија
Категорија:Теореми за триаголници
Теорема на непарен број

**Теорема на непарен број** е теорема во силна гравитациска леќа која доаѓа директно од диференцијалната топологија.

Во теоремата се вели дека *бројот на повеќе слики произведени од споена проѕирна леќа мора да биде непарен*.

## Формулирање
Гравитациската леќа е мисла која е мапирана од она што е познато како *рамнина* на *слика* до *изворна рамнина* според формулата:

M: (u,v) \mapsto (u',v') .

## Аргумент
Ако користиме косинуси на насока што ги опишуваат свитканите светлосни зраци, можеме да напишеме векторско поле (u,v) рамнина V:(s,w).

Сепак, само во некои специфични насоки V_0:(s_0,w_0), дали свитканите светлосни зраци ќе допрат до набљудувачот, т.е. сликите се создаваат само каде  D=\delta V=0|_{(s_0,w_0)}. Тогаш можеме директно да се примени Поанкарово-Хопфовата теорема \chi=\sum \text{index}_D = \text{constant}.

Индексот на извори и долните точки е +1, а оној на горните точките е &#x2212; 1. Значи, Ојлеровата одлика е еднаква на разликата помеѓу бројот на позитивни индекси n_{+} и бројот на негативни индекси n_{-}. За случајот далеку на терен, постои само една слика, т.е.  \chi=n_{+}-n_{-}=1. Значи, вкупниот број на слики е  N=n_{+}+n_{-}=2n_{-}+1 , т.е. непарен. За строгиот доказ потребна е уленбековата Морсова теорија за нулта геодезика.

## Користена литература

*  
*  
*  
*  
*  
*  
*      
*  
*  
*      
*    
* Perlick V., Gravitational lensing from a geometric viewpoint, во Б. Шмит (изд.) ) "Einstein's field equations and their physical interpretations" Избрани есеи во чест на Јирген Елерс, Спрингер, Хајделберг (2000) стр. 373–425

Категорија:Теореми во физиката
Бишопово-Канингсова теорема

**Бишопово-Канингсовата теорема** е теорема во теоријата на еволутивни игра. Се наведува дека (i) сите членови на мешана еволутивно стабилна стратегија (ESS) имаат ист исход (теорема 2) и (ii) дека ниту едно од овие не може да биде чист ESS (од нивната теорема 3). Корисноста на резултатите доаѓа од фактот дека тие можат да се користат за директно наоѓање на алгебралски ESS-ови, наместо да се симулира играта и да се реши со повторување. 

Логиката на (i) важи и за Нешовата рамнотежат (сите стратегии за поддршка на мешана стратегија добиваат ист исход).  

Теоремата ја формулирале Тим Бишоп и Крис Канингс на Универзитетот Шефилд, кои ја објавиле во 1978 година. 

Преглед е даден од Џон Мејнард Смит во „*Evolution and the Theory of Games“* (*Еволуција и теоријата на игрите*), со доказ во додатокот. 

## Наводи


Категорија:Теореми
Категорија:Еволуција
Гебејова теорема за одвојување

Во математичката логика и компјутерската наука, **Гебејовата** **теорема за одвојување**, именувана по Дов Гебеј, вели дека секоја произволна временска логичка формула може да биде препишана во логички еднаков облика на „минато → иднина ". Односно, иднината станува она што мора да се задоволи. Овој облик може да се користи како правила за извршување; програмата MetateM е збир на такви правила. 

## Наводи

Категорија:Теореми
Категорија:Вештачка интелигенција
Фреденбек (општинска заедница)

мини|Фреденбек

**Фреденбек** () — општинска заедница во округот Штаде, во сојузната покраина Долна Саксонија, Германија. Нејзино седиште е селото Фреденбек.

Општинската заедница Фреденбек се состои од следниве општини:

# Дајнсте
# Фреденбек
# Кутенхолц

Категорија:Општински заедници во Долна Саксонија
Дајнсте

**Дајнсте** (; долногермански: *Deinst*) — општина во округот Штаде, во сојузната покраина Долна Саксонија, Германија.

## Географија
### Општински единици

Дајнсте се состои од две места. Покрај главното место Дајнсте, во општината влегува и местото Дајнсте и Хелмсте.

## Наводи

## Надворешни врски

Категорија:Штаде (округ)
Фреденбек

**Фреденбек** (; долногермански: *Freenbeek*) — општина во округот Штаде, во сојузната покраина Долна Саксонија, Германија.

Општината претставува административно седиште на истоимената општинска заедница.

## Географија
### Местоположба

Фреденбек се наоѓа помеѓу Хамбург и Бремен. Областа околу него е земјоделска.

### Општински единици

Кон општината Фреденбек припаѓаат местата:

* Фреденбек (порано Грос и Клајн Фреденбек)
* Швинге
* Ведел

## Наводи

## Надворешни врски

* Официјално мрежно место 

Категорија:Штаде (округ)
Северен Крст

мини|Северниот Крст, обележан со зелено на бела основа.
**Северен Крст** — астеризам на северната небесна полутопка во соѕвездието Лебед. Зафаќа многу поголема површина од соѕвездието Јужен Крст и се состои од најсјајните ѕвезди на Лебед — Денеб, Садр, Џена, Фаварис и Албирео. „Главата“ на крстот, Денеб, воедно е дел и од астеризмот Јужен Триаголник.

Како и Јужниот Триаголник, Северниот Крст е показател за годишните времиња. Околу полноќ крстот се наоѓа право врз набљудувачот на средносеверна географска должина во текот на летните месеци; може да се забележи напролет, ако се погледа кон исток во раните утрински часови. Наесен крстот се гледа навечер на запад сè до ноември. Никогаш не се спушта под хоризонтот, или над 45°&nbsp;СГШ, туку при најниската точка се допира со северниот хоризонт во места како Минеаполис, Монтреал и Торино. Од јужната полутопка се гледа наопачки и ниско на небото во текот на зимските месеци.

Во ѕвездениот атлас *Уранометрија* (XVII век) Јохан Бајер вели дека Алфа, Бета и Гама Лебед го образуваат дирекот на христијански крст, додека пак Делта и Епсилон ја сочинуваат накрсната греда. Променливата ѕвезда P Лебед тогаш се сметала за телото на Христос.

## Составни ѕвезди

## Поврзано
* Летен Триаголник
* Голема Кола
* Зимски Триаголник
* Зимски Шестаголник
* Небесно Пазариште
* Јужен Крст

## Наводи

## Надворешни врски
* Северниот Крст: ’Рбетот на Млечниот Пат — EarthSky 
* Северен Крст — Водич низ соѕвездијата 

Категорија:Астеризми
Категорија:Лебед (соѕвездие)
Големата убавина

**Големата убавина** (италијански: *La grande bellezza*) - италијански филм од 2013 година, во режија на Паоло Сорентино, кој е и автор на сценариото, заедно со Умберто Контарело. Главните улоги ги играат: Тони Сервило, Карло Вердоне, Памела Вилорези, Галатеја Ранци, Џована Вињола, Сабрина Ферили, Џузи Мерли, Роберто Херлицка, Анита Кравос, Серена Гранди итн. Филмот постигнал голем успех кај филмската критика, освојувајќи 58 награди, меѓу кои и: „Оскар“, „Златен глобус“ и наградата на БАФТА за најдобар странски филм и четири Европски филмски награди.

## Синoпсис
Џеп Гамбардела (го игра Сервило) е 65-годишен новинар и театарски критичар, автор на прославена книга и редовен посетител на елитните забави во Рим, воодушевен од убавините на градот. Негови најдобри пријатели се театарскиот писател Романо (го игра Вердоне), богатата жена Виола (ја игра Вилорези), Стефанија (ја игра Ранци) и уредничката на весникот, Дадина (ја игра Вињола). Еден ден, Џеп го запознава сопругот на Елиза, неговата голема љубов во младоста, кој му кажува дека Елиза умрела и дека во нејзиниот дневник пишувала за љубовта кон него. Неколку дена подоцна, Џеп ја запознава стриптизерката Рамона (ја игра Ферили) и со неа започнува љубовна врска, но таа ненадејно умира. Романо, разочаран од градот, решава да замине од Рим, Стефанија исчезнува од светот на Џеп, а Виола, по смртта на нејзиниот син, го поклонува своето богатство на католичката црква и станува мисионерка во Африка. Кога помислува дека ја загубил целата надеж, Џеп добива прилика да направи интервју со една позната калуѓерка, која веќе ја нарекуваат светица (ја игра Мерли), а потоа заминува на еден остров за да напише репортажа за бродоломот на „Коста Конкордија“ и, присетувајќи се на својата прва средба со Елиза, конечно добива идеја за својот нов роман.

## Наводи

Категорија:Италијански филмови
Категорија:Филмови на италијански јазик
Категорија:Филмови од 2013 година
Категорија:Филмови чие дејствие се одвива во Рим
Категорија:Филмови на Паоло Сорентино
Категорија:Филмови со Сабрина Ферили
Категорија:Филмови со Џована Вињола
Категорија:Филмови со Галатеја Ранци
Категорија:Филмови со Памела Вилорези
Категорија:Филмови со Карло Вердоне
Категорија:Филмови со Тони Сервило
Категорија:Филмови со Џузи Мерли
Категорија:Филмови со Роберто Херлицка
Категорија:Филмови со Анита Кравос
Категорија:Филмови со Серена Гранди
Изернхаген

**Изернхаген** () — општина во округот Хановер, во сојузната покраина Долна Саксонија, Германија. Се наоѓа североисточно од покраинскиот главен град Хановер.

## Етимологија

Првиот дел на името потекнува од зборот Изер или Изерне, што означува „железо“. Во средниот век, железна руда била откопувана долж реката Вице. Била топена на местото и користена како градежен материјал. Вториот дел од името Хагене или Хаген опишува дел од низина или обработлива површина, вообичаена за оградување од животни на фармите.

## Географија

Изернхаген се граничи со Бургведел, Бургдорф (Хановер), Лерте, Хановер, Лангенхаген и Ведемарк (од север, надесно). Изернхаген се наоѓа на јужниот раб од Линебуршкото Поле.

### Општински единици

Изернхаген се состои од следниве места:

* Нидернхегенер Бауершафт
* Кирхер Бауершафт
* Фарстер Бауершафт
* Хоенхорстер Бауершафт
* Алтвармбихен
* Нојвармбихен
* Кирхорст

## Галерија


Податотека:St. Marienkirche Isernhagen KB.jpg|Црквата „Св. Богородица“
Податотека:Wietzepark (Langenhagen und Isernhagen).jpg|Паркот Вице
Податотека:Wöhler Dusche Hof.jpg|Земјоделскиот музеј


## Наводи

## Надворешни врски

* Официјална страница 

Категорија:Хановер (регион)
Културно наследство на Македонија во Општина Теарце

Ова е **список на објекти прогласени за [[културно наследство на Македонија]]** на подрачјето на Општина Теарце според евиденцијата во Регистарот на културно наследство на Управата за заштита на културното наследство на Македонија (УЗКН).
Кунова теорема

Во теоријата на игри, **Куновата** **теорема** се однесува на совршено отповикување, мешани и немешани стратегии и нивните очекувани исплати. Наречена е по Харолд В. Кун. 

Теоремата наведува дека во игра каде што играчите можат да ги запомнат сите свои претходни потези/состојби на играта што им се достапни, за секоја мешана стратегија постои стратегија на однесување која има еднаков исход (т.е. стратегиите се еднакви). Теоремата не прецизира која е оваа стратегија, само дека таа постои. Важи и за конечни игри, како и за бесконечни игри (т.е. игри со континуиран избор, или повторувани бесконечно). 

## Наводи

Категорија:Економска математика
Категорија:Теорија на игрите
Руски ковчег

**Руски ковчег** (руски: *Русский ковчег*) е руско-германски филм од 2002 година, во режија на Александар Сокуров, кој е автор и на сценариото, заедно со Анатоли Никифоров. Главните улоги ги толкуваат: Сергеј Дрејден, Марија Кузнецова, Максим Сергеев, Владимир Баранов и Ана Алексахина. Филмот е добитник на вкупно 10 награди.

## Содржина
На почетокот од филмот, машки глас (гласот на Сокуров) раскажува дека му се случила несреќа, дека оттогаш ништо не се сеќава и дека не знае каде се наоѓа. Притоа, група мажи и жени низ спореден влез влегуваат во Зимската палата во Санкт Петербург, облечени во костуми од 19 век. Раскажувачот среќава непознат човек (кого го нарекува Европпецот), кој се претставува како маркизот де Кустин, француски дипломат (го игра Дрејден) кој во 19 век ја посетил Русија. Тие двајца започнуваат прошетка низ Зимската палата (музејот Ермитаж) при што Европеецот дава коментари за руската и за европската историја и култура. За време на нивната прошетка се прикажани повеќе сцени од различни историски периоди: царот Петар Велики го кара и удира еден свој генерал, театарски и оперски претстави од времето на Катерина Велика, приемот на персискиот шах на дворот на царот Николај I, ќерките на царот Николај II, директорот на Ермитаж во времеот на Сталин, посетители на музејот во денешното време итн. На крајот од филмот е прикажан голем бал со многу учесници, кои потоа посетепно ја напуштаат палатата и тогаш Европеецот му кажува на раскажувачот дека тој му припаѓа на тоа време и затоа не сака да продолжи понатаму. Тогаш, раскажувачот, одејќи наназад, ја напушта палатата.

## Наводи

Категорија:Филмови на руски јазик
Категорија:Филмови со Сергеј Дрејден
Категорија:Филмови на Александар Сокуров
Категорија:Филмови со Марија Кузнецова
Категорија:Филмови со Владимир Баранов
Категорија:Филмови со Ана Алексахина
Категорија:Филмови со Максим Сергеев
Категорија:Филмови од 2002 година
Категорија:Руски филмови
Категорија:Германски филмови
Лимес (појаснување)

**Лимес** може да се однесува на:

* Лимес — еден од основните поими во математичката анализа. Со помош на поимот на гранична вредност се дефинираат непрекинатоста, математичките изводи и интеграли.
* Лимес на низа — точка a \in \mathbb{R} \cup \{- \infty, + \infty\}  при што за секоја нејзина околина U постои природен број n_0, така што a_n \in U за сите броеви n > n_0, т.е. така што почнувајќи од некој член, сите понатамошни членови на низата ѝ припаѓаат на таа околина.
* Лимес на функција - еден од основните и најважни поими кај математичките функции.
* Лимес (граница) - утврдена граница на Римското Царство.
Томазо Побега

**Томазо Побега** (роден на  година во , Италија) — италијански фудбалер кој настапува за екипата на ФК Милан на позиција среден ред.

## Статистика

Категорија:Живи луѓе
Категорија:Италијански фудбалери
Категорија:Фудбалери на ФК Тернана
Категорија:Фудбалери на Порденоне Калчо
Категорија:Фудбалери на ФК Специја
Категорија:Фудбалери на ФК Торино
Категорија:Фудбалери на Милан
Категорија:Фудбалери во Серија Ц
Категорија:Фудбалери во Серија Б
Даниел Малдини

**Даниел Малдини** (роден на  година, во ) — италијански фудбалер, играч од средниот ред или напаѓач на Аталанта.

## Рани години
Малдини е роден во Милано, како втор син Паоло Малдини и Адријана Фоса, модел од Венецуела. Неговиот дедо Чезаре исто така бил капитен на Милан во 60-тите години на минатиот век како и неговиот татко. Неговиот постар брат Кристијан настапувал за младинските екипи на Милан и продолжил да игра професионално на пониско ниво.

Даниел се приклучил на младинскиот систем на Милан во 2010 година, и во текот на следните години поминал низ различните тимови по возрасни групи, од *Пулчини* до 10 години до Примавера до 19 години. Во сезоната 2016-17, тој бил дел од составот што го освоил Државното првенство за играчи до 16 години (Кампионато Национале до 16 години), победувајќи ја Рома со 5-2 во финалето .

На 21 март 2020 година било потврдено дека Даниел и неговиот татко биле позитивни на КОВИД-19, во услови на пандемија во Италија. До 8 април, тој и неговиот татко се опоравиле.

На 29 јули 2022 година, Специја, објавила дека Малдини му се приклучил на клубот на едногодишна позајмица од Милан.

## Клупска кариера

Малдини дебитирал за сениорскиот тим на Милан на натпреварот против ФК верона на 2 февруари 2020 година, кој завршил со резултат од 1:1, влегувајќи како дополнителна замена за Саму Кастиљехо.

На 15 септември 2021 година, Малдини дебитирал против Ливерпул во поразот со 3–2 на своето деби во Лигата на шампионите. На 25 септември, Малдини го започнал својот прв натпревар за Милан во Серија А и го постигнал првиот гол во победата од 2–1 на гости против Специја.

## Меѓународна кариера

Малдини дебитирал за Италија на ниво до 18 години во победата со 2-0 против Холандија на 22 март 2019 година . Последователно, тој имал и два настапи за репрезентацијата до 19 години во истата година.

## Стил на игра

Иако во неговите рани денови Малдини играл како бранител како и неговиот татко Паоло и дедо Чезаре, тој наскоро започнал да игра во средниот ред. Денес тој главно игра како напаѓач за врска, позиција што одговара на неговата способност за игра, дриблинг вештини, контрола на топката и визија.

## Статистика

## Наводи

## Надворешни врски
*

Категорија:Живи луѓе
Категорија:Италијански фудбалери
Категорија:Фудбалери на Милан
Категорија:Фудбалери на ФК Специја
Категорија:Фудбалери на ФК Емполи
Категорија:Фудбалери на ФК Монца
Категорија:Фудбалери на ФК Аталанта
Категорија:Фудбалери во Серија А
Пузалка (Челопек)

** Пузалка ** — археолошко наоѓалиште во кумановското село Челопек.
Претставува некропола од  римско време.
На 1 км источно од селото, на десниот брег на Пчиња, во профилот се гледаат гробни конструкции од камени плочи. Прилози не се најдени.
## Поврзано
## Поврзано
*Добросељане — населба од римското време;
*Кула — праисториска населба, кастел со некропола од доцноантичкото време;
*Пузалка — некропола од римското време;
*Челопек;
*Список на археолошки наоѓалишта во Кумановско;
*Список на средновековни некрополи во Македонија.

## Наводи

Категорија:Челопек (Кумановско)
Кула (Челопек)

** Кула ** — археолошко наоѓалиште во кумановското село Челопек.
Претставува населба,  кастел со некропола   од  праисторија и доцна антика.
Се наоѓа на околу 1 км северно од селото и на околу 15 км североисточно од Куманово. Лежи речиси на средината од еден долг гребен што почнува од врвот Чука и завршува во долината на реката Пчиња. Покрај источниот крај поминува патот што ги поврзува Кумановската и Врањанската област. Кула претставува долга тераса, со мошне стрмни и речиси непристапни страни, со исклучок на источната која косо паѓа до реката. На површината се распознаваат остатоциод темели на бедем, а има и повеќе гробни конструкции разоткриени од ерозијата. Неколку гробови се прекопани од диви копачи. Според конструкциите и позицијата на гробовите, сосема е сигурнодека некрополата е од доцна антика (IV-VI век) и му припаѓала на населението од кастелот. Приближно на средината од северниот раб на висорамнинката се најдени и фрагменти од атипична праисториска керамика.
## Поврзано
## Поврзано
*Добросељане — населба од римското време;
*Кула — праисториска населба, кастел со некропола од доцноантичкото време;
*Пузалка — некропола од римското време;
*Челопек;
*Список на археолошки наоѓалишта во Кумановско;
*Список на средновековни некрополи во Македонија.

## Наводи

Категорија:Челопек (Кумановско)
Голо Брдо (Тромеѓа)

** Црно Поле ** — археолошко наоѓалиште во кумановското село Тромеѓа. 
Претставува  населба од среден век  . 
На околу 2 км западно од селото, во нивите на Ј. Пантиќ и Љ. Јамчиќ се гледаат грамади од градежен камен и фрагменти од средновековна керамика.

## Поврзано
*Голо Брдо — средновековна населба;
*Црно Поле — Праисториска населба;
*Тромеѓа;
*Список на археолошки наоѓалишта во Кумановско;
*Список на средновековни некрополи во Македонија.

## Наводи

Категорија:Тромеѓа (село)
Под Селото (Старо Нагоричане)

** Под Селото ** — археолошко наоѓалиште во кумановското село Старо Нагоричане. 
Претставува населба од доцната антика.
Североисточно од селото, во селските ниви, помеѓу патот за селото и последните селски куќи се среќаваат фрагменти од керамички садови, питоси и градежен материјал.

## Поврзано
*Бранчевица — населба од железното и римското време;
*Манастир Св. Ѓорѓија — осамен наод од римското време;
*Под Селото — населба од доцноантичкото време;
*Старо Нагоричане;
*Список на археолошки наоѓалишта во Кумановско;
*Список на средновековни некрополи во Македонија.

## Наводи

Категорија:Старо Нагоричане
Манастир Св. Ѓорѓија (Старо Нагоричане)

** Манастир Св. Ѓорѓија ** — археолошко наоѓалиште во кумановското село Старо Нагоричане. 
Претставува осамен наод од римско време.
Покрај јужниот ѕид на манастирот, во 1966 година, при изведувањето на конзерваторските работи е откриен каменен блок - меѓник, оштетен во горниот и долниот дел, со димензии од 96 × 38 × 16 см. На блокот има латински натпис во кој се споменува „дарданската граница “.

## Поврзано
*Бранчевица — населба од железното и римското време;
*Манастир Св. Ѓорѓија — осамен наод од римското време;
*Под Селото — населба од доцноантичкото време;
*Старо Нагоричане;
*Список на археолошки наоѓалишта во Кумановско;
*Список на средновековни некрополи во Македонија.

## Наводи

Категорија:Старо Нагоричане
Црно Поле (Тромеѓа)

** Црно Поле ** — археолошко наоѓалиште во кумановското село Тромеѓа. 
Претставува  населба од праисторија.
Во нивата на С. Мишиќ при обработувањето на земјата биле најдени питос и фрагменти од керамички садови со праисториска фактура.

## Поврзано
*Голо Брдо — средновековна населба;
*Црно Поле — Праисториска населба;
*Тромеѓа;
*Список на археолошки наоѓалишта во Кумановско;
*Список на средновековни некрополи во Македонија.

## Наводи

Категорија:Тромеѓа (село)
Ќерамидница (Скачковце)

** Ќерамидница ** — археолошко наоѓалиште во кумановското село Скачковце. 
Претставува населба од  римско време.

На 500 м јужно од селото, во нивата на Н. Петрински се среќаваат фрагменти од керамички садови, питоси и градежен материјал.

## Поврзано
*Брекче — населба од железното време;
*Варница — населба од римското време;
*Ѕидини — населба од римското време;
*Ливада — населба од средниот век;
*Селиште — населба од железното време;
*Ќерамидница — населба од римското време;
*Скачковце;
*Список на археолошки наоѓалишта во Кумановско;
*Список на средновековни некрополи во Македонија.

## Наводи

Категорија:Скачковце